ಸರ್ಕೋಜಿಯವರು 23 ವರ್ಷದವರಾಗಿದ್ದಾಗ ಅವರ ರಾಜಕೀಯ ಜೀವನ ಆರಂಭವಾಯಿತು. ನ್ಯೂಯಿಲ್ಲಿ-ಸರ್-ಸೆಯಿನ್ ನ ನಗರ ಕೌನ್ಸೆಲರ್ ಆಗುವುದರ ಮೂಲಕ ರಾಜಕೀಯ ಜೀವನಕ್ಕೆ ಕಾಲಿಟ್ಟರು.
ನಿಯೋ-ಗಾಉಲಿಸ್ಟ್ ಆರ್‍‌ಪಿಆರ್ ಪಕ್ಷದ ಒಬ್ಬ ಸದಸ್ಯರಾಗಿ , ಅಧಿಕಾರದಲ್ಲಿದ್ದ ಆಚಿಲ್ಲೆ ಪೆರಿಟ್ಟಿಯವರ ಮರಣದ ನಂತರ, ಆ ನಗರದಮೇಯರ್ ಆಗಿ ಆಯ್ಕೆಗೊಂಡರು.
ಸರ್ಕೋಜಿಯವರಿಗೆ ಪೆರಿಟ್ಟಿಯೊಂದಿಗೆ ನಿಕಟವಾದ ಸಂಬಂಧವಿತ್ತು, ಏಕೆಂದರೆ ಅವರ ತಾಯಿಯವರೂ ಸಹ ಪೆರಿಟ್ಟಿಯ ಕಾರ್ಯದರ್ಶಿಯಾಗಿದ್ದರು.
ಆ ಕಾಲದ ಆರ್‍‌ಪಿಆರ್ ನ ಹಿರಿಯ ರಾಜಕೀಯ ನಾಯಕರಾಗಿದ್ದ, ಚಾರ್ಲ್ಸ್ ಪಾಸ್ಕುವಾ, ತಾವು ಮೇಯರ್ ಆಗುವುದಕ್ಕೆ ಇಚ್ಛಿಸಿದ್ದು, ಸರ್ಕೋಜಿಯವರನ್ನು ತಮ್ಮ ಅಭಿಯಾನವನ್ನು ಸಂಘಟಿಸುವಂತೆ ಕೇಳಿಕೊಂಡರು.
ಆದರೆ ಇದಕ್ಕೆ ಬದಲಾಗಿ ಪಾಸ್ಕುವಾ ರವರ ಅನಾರೋಗ್ಯದ ಸರ್ಕೋಜಿಯವರು ತಾವೇ ಮೇಯರ್ ಹುದ್ದೆಯನ್ನು ಏರಿದರು.
ಇದರ ಮೂಲಕ ಅವರು 50,000ಕ್ಕೂ ಮೇಲ್ಪಟ್ಟ ಫ್ರಾನ್ಸ್ ನ ಯಾವುದೇ ನಗರದ ಅತ್ಯಂತ ಕಿರಿಯ ಮೇಯರ್ ಎಂಬ ಗೌರವಕ್ಕೆ ಪಾತ್ರರಾದರು.
ಅವರು 1983ರಿಂದ 2002ರವರೆಗೆ ಸೇವೆ ಸಲ್ಲಿಸಿದರು.
1988ರಲ್ಲಿ ರಾಷ್ಟ್ರೀಯ ಸಭೆಯಲ್ಲಿ ಒಬ್ಬ ಉಪಾಧ್ಯಕ್ಷರಾಗಿದ್ದರು.
1993ರಲ್ಲಿ, ನ್ಯೂಯಿಲ್ಲಿಯ ಕಿಂಡರ್ ಗಾರ್ಟನ್ ನ ಚಿಕ್ಕ ಮಕ್ಕಳನ್ನು ಒತ್ತೆಯಾಳುಗಳಾಗಿ ತೆಗೆದುಕೊಂಡು ಹೋಗುತ್ತಿದ್ದ ಒಬ್ಬ "ಮಾನವ ಬಾಂಬ್" ನ ವಿಚಾರದಲ್ಲಿ ಸಂಧಾನ ನಡೆಸುವ ಕಾರ್ಯವನ್ನು ನಡೆಸಿದ್ದಕ್ಕಾಗಿ ಸರ್ಕೋಜಿಯವರು ರಾಷ್ಟ್ರೀಯ ಮಟ್ಟದ ಸುದ್ದಿಯಲ್ಲಿದ್ದರು.
ಈ "ಮಾನವ ಬಾಂಬ್" ಪೋಲಿಸರ ದಾಳಿಯ ಎರಡು ದಿನಗಳ ಮಾತುಕತೆಯ ನಂತರ, ಶಾಲೆಯಲ್ಲಿ ತಾನು ವಿಶ್ರಾಂತಿ ಪಡೆಯುತ್ತಿದ್ದ ಸಮಯದಲ್ಲಿ ಕಳ್ಳತನದಿಂದ ಅಲ್ಲಿ ಪ್ರವೇಶ ಮಾಡಿದ ಪೋಲೀಸರಿಂದ ಕೊಲ್ಲಲ್ಪಟ್ಟನು.
1993 ರಿಂದ1995ವರೆಗೆ, ಅವರು ಪ್ರಧಾನ ಮಂತ್ರಿ ಯವರಾದ ಎಡ್ವರ್ಡ್ ಬಲ್ಲಾಡರ್ ರವರ ಸಚಿವ ಸಂಪುಟದಲ್ಲಿ ಬಜೆಟ್‌ನ ಸಚಿವರಾಗಿಯೂ ಹಾಗೂ ವಕ್ತಾರರಾಗಿಯೂ ಇದ್ದರು. ತಮ್ಮ ವೃತ್ತಿ ಜೀವನದ ಆರಂಭದ ಬಹುಪಾಲು ಭಾಗ, ಸರ್ಕೋಜಿಯವರು ಜಾಕಸ್ ಚಿರಾಕ್ ರವರ ಆಶ್ರಯದಲ್ಲಿದ್ದಂತೆ ಕಂಡು ಬರುತ್ತಿದ್ದರು.
ಅವರ ಅಧಿಕಾರಾವಧಿಯಲ್ಲಿ , ಅವರು ಫ್ರಾನ್ಸ್ ನ ಸಾರ್ವಜನಿಕ ಸಾಲವನ್ನು ತಮ್ಮ ಪೂರ್ವಾಧಿಕಾರಿಯವರನ್ನು ಹೊರತು ಪಡಿಸಿದರೆ ಫ್ರಾನ್ಸ್ ನ ಇನ್ನಾವುದೇ ಬಜೆಟ್ ಮಂತ್ರಿಗಿಂತ ಹೆಚ್ಚಿಸಿದರು, ಇದು €200 ಬಿಲಿಯನ್ (USD260 ಬಿಲಿಯನ್) (FY 1994-1996)ಗೆ ಸಮನಾಗಿತ್ತು.
ಅವರು ಸಂಸತ್ ನಲ್ಲಿ ಮಂಡಿಸಿದ ಮೊದಲ ಎರಡು ಬಜೆಟ್ ಗಳು ( ಹಣಕಾಸು ವರ್ಷ1994 ಹಾಗೂ 1995 ಗಳ ಬಜೆಟ್) GDP ಶೇಕಡಾ ಆರರಷ್ಟು ಕೊರತೆಯೊಂದಿಗೆ ವರ್ಷದ ಕೊರತೆಯ ಬಜೆಟ್ ಎಂದು ಪರಿಗಣಿಸಲಾಯಿತು.
ಮಾಸ್ಟ್ರಿಚ್ ಒಪ್ಪಂದದ ಪ್ರಕಾರ ಫ್ರಾನ್ಸ್ ನ ವಾರ್ಷಿಕ ಬಜೆಟ್‌ನ ಕೊರತೆ ಫ್ರಾನ್ಸ್‌ನ GDPಯ ಶೇಕಡಾ ಮೂರಕ್ಕಿಂತಲೂ ಕೊರತೆ ಮೀರುವಂತಿಲ್ಲ.
1995,ರಲ್ಲಿ ಅವರು ಚೈರಾಕ್ ರವರನ್ನು ಧಿಕ್ಕರಿಸಿ, ಪುನಃ ಎಡ್ವರ್ಡ್ ಬಲ್ಲಾರ್ಡ್ ರವರನ್ನು ಫ್ರಾನ್ಸ್‌ನ ಅಧ್ಯಕ್ಷ ಸ್ಥಾನಕ್ಕೆ ತಂದರು ಚೈರಾಕ್ ರವರು ಚುನಾವಣೆಯಲ್ಲಿ ಗೆದ್ದ ನಂತರ , ಸರ್ಕೋಜಿಯವರು ಬಜೆಟ್ ನ ಸಚಿವ ಸ್ಥಾನವನ್ನು ಕಳೆದುಕೊಳ್ಳುವುದರ ಮೂಲಕ, ಅಧಿಕಾರದ ಹೊರಗುಳಿಯಬೇಕಾಯಿತು.
ಆದರೆ, 1997 ರ ಸಂಸತ್ ಚುನಾವಣೆಯಲ್ಲಿ ಆರ್‍‌ಪಿಆರ್ ನ ಎರಡನೇ ಅಭ್ಯರ್ಥಿಯಾಗಿ ಬಲ ಪಂಕ್ತವನ್ನು ಸೋಲಿಸುವುದರ ಮೂಲಕ ಮತ್ತೆ ಅಧಿಕಾರಕ್ಕೆ ಬಂದರು. 1999ರಲ್ಲಿ ಪಕ್ಷದ ಮುಖಂಡರಾದ ಪಿಲಿಪ್ಪಿ ಸೆಗ್ವಿನ್ ರವರು ರಾಜಿನಾಮೆ ನೀಡಿದ್ದರಿಂದ , ಸರ್ಕೋಜಿಯವರೇ ನಿಯೋ-ಗಾಉಲಿಸ್ಟ್ ಪಕ್ಷದ ನಾಯಕತ್ವವನ್ನು ವಹಿಸಿಕೊಂಡರು.
ಆದರೆ 1999 ರ ಯೂರೋಪಿನ ಸಂಸತ್ತಿನ ಚುನಾವಣೆಯಲ್ಲಿ ಪ್ರತಿರೋಧಿಯಾದ ರಾಲಿ ಫಾರ್ ಫ್ರಾನ್ಸ್ನ ಚಾರ್ಲ್ಸ್ ಪಾಸ್ಕ್ ವಾರವರಿಗಿಂತ 12.7% ರಷ್ಟು ಕಡಿಮೆ ಮತಗಳನ್ನು ಪಡೆಯುವುದರ ಮೂಲಕ ಕಳಪೆ ಫಲಿತಾಂಶವನ್ನು ನೀಡಿತು.
ಸರ್ಕೋಜಿಯವರು ಆರ್‍‌ಪಿಆರ್ ನಾಯಕತ್ವವನ್ನು ಕಳೆದುಕೊಂಡರು.
ಆದರೆ 2002ರಲ್ಲಿ , ಫ್ರೆಂಚ್ ಗಣರಾಜ್ಯದ ಅಧ್ಯಕ್ಷ ಸ್ಥಾನದ ಮರುಚುನಾವಣೆಯ ನಂತರ( ಫ್ರೆಂಚ್ ನ ಅಧ್ಯಕ್ಷ ಚುನಾವಣೆ2002ನೋಡಿರಿ), ಸರ್ಕೋಜಿಯವರು 1995ರಲ್ಲಿ ಫ್ರಾನ್ಸ್ ನ ಅಧ್ಯಕ್ಷ ಸ್ಥಾನಕ್ಕೆ ಎಡ್ವರ್ಡ್ ಬಲ್ಲಾರ್ಡ್ ರವರನ್ನು ಬೆಂಬಲಿಸಿದರೂ ಸಹ , ಚೈರಾಕ್‌ರವರು ಜೀನ್ ಪ್ರಿಯರ್ ರಫರಿನ್ ರವರ ಸಂಪುಟದಲ್ಲಿ ಸರ್ಕೋಜಿಯವರನ್ನು ಫ್ರಾನ್ಸ್ ನ ಆಂತರಿಕ ಸಚಿವರನ್ನಾಗಿ ನೇಮಿಸಿದರು.
ಜುಲೈ 14 ರಂದು ಚೈರಾಕ್ ರವರ ರಸ್ತೆಯ ಸುರಕ್ಷತೆಯ ಮೇಲಿನ ಪ್ರಮುಖ ಭಾಷಣದ ನಂತರ, ಸರ್ಕೋಜಿಯವರು ಒಬ್ಬ ಆಂತರಿಕ ಸಚಿವರಾಗಿ ಹೊಸ ಶಾಸನದ ಮೂಲಕ ವೇಗದ ಛಾಯಾ ಚಿತ್ರಗಳ ಸಮೂಹ ಖರೀದಿಗೆ ಕಾರ‍ಣರಾದರು ಹಾಗೂ ರಸ್ತೆಗಳ ಮೇಲೆ ಉಂಟಾಗುವ ಅಪಘಾತಗಳ ಬಗ್ಗೆ ಜಾಗೃತಿ ಮೂಡಿಸಲು ಒಂದು ಸಂಘಟನೆಯನ್ನು ಸ್ಥಾಪಿಸುವುದಕ್ಕೆ ಕಾರಣರಾದರು.
31 ಮಾರ್ಚ್ 2004ರ ಸಚಿವ ಸಂಪುಟದ ಪುನರ್ರಚನೆಯಲ್ಲಿ , ಸರ್ಕೋಜಿಯವರು ಹಣಖಾಸು ಮಂತ್ರಿಯಾದರು.
ಯುಎಮ್‌ಪಿ ಪಕ್ಷದಲ್ಲಿ ಸರ್ಕೋಜಿ ಮತ್ತು ಚೈರಾಕ್ ರವರ ನಡುವಿನ ಬಿರುಕು ಮುಂದುವರೆಯಿತು ,ಏಕೆಂದರೆ ಅಲೈನ್ ಜುಪ್ಪೆ ಯವರ ರಾಜಿನಾಮೆಯ ನಂತರ ಪಕ್ಷದ ನಾಯಕನಾಗಬೇಕೆಂಬ ಸರ್ಕೋಜಿಯವರ ಉದ್ದೇಶ ಬಹುತೇಕ ಸ್ಪಷ್ಟವಾಗಿತ್ತು.

ನವಂಬರ್ 2004ರ ಚುನಾವಣೆಯಲ್ಲಿ ಸರ್ಕೋಜಿಯವರು 85% ಮತಗಳೊಂದಿಗೆ ಯುಎಮ್‌ಪಿ ಯ ನಾಯಕರಾದರು.
ಚೈರಾಕ್ ರೊಂದಿಗಿನ ಒಪ್ಪಂದದ ಪ್ರಕಾರ , ಹಣಕಾಸು ಸಚಿವ ಸ್ಥಾನಕ್ಕೆ ರಾಜಿನಾಮೆ ನೀಡಿದರು.
ಸರ್ಕೋಜಿಯವರ ತೀವ್ರಯು ಯುಎಮ್‌ಪಿ ಯು "ಸಾರ್ಕೋಜೈಟ್" ಗಳ ನಡುವೆ ,ಸರ್ಕೋಜಿಯ ಮೊದಲ ಲೆಫ್ಟಿನಂಟ್, ಬ್ರೈಸ್ ಹೊರ್ಟ್ ಫೆಕ್ಸ್ ಹಾಗೂ ಚೈರಾಕ್ ಲಾಯಲಿಸ್ಟ್ ಜೀನ್- ಲೂಯಿಸ್ ಡೆಬಿರ್ ಎಂದು ವಿಭಜನೆಗೊಳ್ಳುವುದರ ಮೂಲಕ ವ್ಯಕ್ತವಾಯಿತು.
ಫೆಬ್ರವರಿ 2005ರಂದು ಸರ್ಕೋಜಿಯವರನ್ನು ಅಧ್ಯಕ್ಷರಾದ ಚೈರಾಕ್ ರವರು ಚೆವೇಲಿಯರ್ ಡಿ ಲಾ ಲೆಜಿಯನ್ ಹಾನರ್ ( ಲೆಜಿಯನ್ ಆಫ್ ಹಾನರ್ ಎಂಬ ಬಿರುದು) ಕೊಟ್ಟು ಗೌರವಿಸಿದರು.
13 ಮಾರ್ಚ್ 2005 ರಂದು ರಾಷ್ಟ್ರಿಯ ಸಭೆ ಗೆ ಮರು ಆಯ್ಕೆಗೊಂಡರು( ಸಂವಿಧಾನದ ಪ್ರಕಾರ, 2002ರಲ್ಲಿ ಸಚಿವರಾಗಿದ್ದಾಗ ತಮ್ಮ ಉಪಾಧ್ಯಕ್ಷ ಸ್ಥಾನಕ್ಕೆ ರಾಜಿನಾಮೆ ನೀಡಬೇಕಾಗಿತ್ತು).

31 ಮೇ 2005 ರಂದು ಫ್ರೆಂಚ್ ನ ಪ್ರಮುಖ ವಾರ್ತಾ ಕೇಂದ್ರವಾದ " ಫ್ರಾನ್ಸ್ ಇನ್ಫೋ" ಸರ್ಕೋಜಿಯವರು ಡೊಮಿನಿಕ್ ಡೆ ವಿಲ್ಲೆಪಿನ್ನ ಸರ್ಕಾರದಲ್ಲಿ ಯುಎಮ್‌ಪಿನಾಯಕತ್ವಕ್ಕೆ ರಾಜಿನಾಮೆ ನೀಡದೆ ಆಂತರಿಕ ಸಚಿವರಾಗಿ ಮರುನೇಮಕಗೊಂಡಿದ್ದಾರೆ ಎಂಬ ವದಂತಿಯನ್ನು ವರದಿ ಮಾಡಿತು.
ಸರ್ಕಾರದ ಸದಸ್ಯರನ್ನು ಅಧಿಕೃತವಾಗಿ ಘೋಷಣೆ ಮಾಡಿದಾಗ ಇದು 2 ಜೂನ್ 2005ರಂದು ಖಚಿತವಾಯಿತು.

ಸಂಬಂಧಿಸಿದ ವಿಷಯಗಳು
ಆಂತರಿಕ ಸಚಿವರಾಗಿ ಮೊದಲ ಅಧಿಕಾರಾವಧಿ
ಸರ್ಕಾರದಲ್ಲಿ
ಸಾರ್ವಜನಿಕ ಪ್ರತೀಕ